哲古華拉

哲古華拉，又譯捷古華拉、切古華拉，係古巴革命家，推崇共產主義，做咗第三世界共產革命運動嘅英雄同埋西方左翼運動嘅象徵。

哲古華拉出身阿根廷有錢人家。佢讀醫期間，喺拉丁美洲睇見周圍都係貧窮、飢餓同埋疾病，覺得需要抗衡資本主義擴張，而支持危地馬拉嘅社會改革，直至政權被推翻。後來佢加入卡斯特羅牽頭嘅革命組織，組織發動古巴革命，1959年推翻咗古巴嘅巴迪斯達政權。

古巴革命過後，哲古華拉加入卡斯特羅領導嘅古巴新政府。1965年哲古華拉離開古巴，喺外地再搞革命，1967年喺玻利維亞被俘虜同處決。

阿根廷人
古巴